Lubasin siis rääkida sellest, kuidas meil reisi planeerimisega läheb. Noh, nii läks, et kõigepealt suutsime Go Traveli konsultandiga taandada oma valiku kahele reisile. Üks Bulgaarias ja teine Korful.
Bulgaaria reis (LINK) toimuks alles juuni lõpus, kuid kohapeal on olemas veepargike, nagu ma tahtsin, ühe magamistoa ja ühe elutoaga hotellituba, all inclusive söök/jook, linn ja elu 150 meetri kaugusel ning kohapeal väga soodne elu ja värk. Kokku piletid ja elu viiele (meie pere + väikevend) 2400 euri.
Teine valik Korfu (LINK). Korful asub see kompleks jälle pmst eikellegimaal ja mingit elu seal ümbruses ei ole. Küll aga on elu hotellikompleksis endas, kus toimub vist kogu aeg midagi. Ka hotell on natukene parem kui Bulgaaria pakkumises, kuigi nad on mõlemad neli pluss tärniga, mis iganes see pluss seal on :D Ja mis kõige parem – lennuk väljub juba 30 mai! Ja see hotell asub rannas ja jällegi – on olemas suur veepark. See pakkumine viiele on 2530 euri.
Lend on mõlemasse sama kaua. Hind on ka enam-vähem sama. Aaa.. Korful saaksime me kahe magamistoaga (pluss elutuba) hotellitoa. Aga samas on keskus kuskil kaugel…Mitte, et ma väga kuskile üldse minna tahakski nii hirmsasti. Tahaks lihtsalt päevitada ja lamada ja olla!
Korraks vaatasime tegelt seda pakkumist ka (link), aga see tundub mega fancy ja pigem selline kahele puhkuseks ehk, perega ma ei tea, seal pole ju veeliumägesid! Neid on ikka ühel lapsel heaks eluks tarvis, seega jäin ikka nende kohtade peale, kus see võimalus olemas on.
Nagu näha, siis ma tegelikult tugevalt kaldun Korfu poole, kirjutasin isegi täna Politse- ja Piirivalvega, et nohh, millal dokki saab. Nemad arvasid, et reisiks vast ikka saaks (kui mai lõpus isegi minek). Aa ja väikevend saaks kooli nädal varem lõpetada, lisa nädal suvepuhkust! Ja…Ja..Ja…tahaks juba sooja minna.
Kergkäru tellisin ka ära. Jep, Bee 5 jäi ikagi sõelale. Nüüd on ainuke asi see, et kuna see on viimasel ajal nii popp, siis on seal kangaste tarne hilinenud ja ma ei teagi, kas üldse saan selle reisi ajaks kätte. Mulle lubati igatahes teada anda, et millal see kohale jõuda võiks. Loodame, et ikka jõuab, aga no kui ei jõua, siis võtame Baby Joggeri kaasa, mis muud.
Ühe eriti arulageda kulutuse tegin ka. Astusin korraks P.o.P poodi sisse, et uurida, kus ma Foorumi keskuses imetada saaks, kui müüja kostis, et sellist kohta neil ei olegi seal keskuses, aga ma võin ta riietusruumis lapsele süüa anda. Nii ma tegingi ja kui ma välja tulin, siis tundsin nagu survet midagi osta kah, kui ma juba seal olin ja nii. Seega ostsin Lentsule mingi uhke UPF kaitsega trikoo, mis maksis reaalselt 44.90€.
Nagu, püha issand. Ma arvutasin selle kroonidesse ja see teeb 700 krooni! Ma omal ajal käisin sellise rahaga välismaal klassiekskursioonil, tänapäeval saab selle eest ühe väikse näkase trikookese. Mis küll maailmas juhtunud on :D? No ja siis peale seda tellisin ma ühe triksi Reservedist (LINK) ja veel kolmanda Babyshop’ist (LINK). Ehk siis lentsul on kokku 1252 krooni eest trikoosid. Kui kunagi oleks keegi mulle seda öelnud, et mu imikul 1250 krooni jagu trikse olema hakkab, oleks ma vast arvanud, et mul tulevikus trikoopood on. Hehe, huvitav, kas 10 aasta pärast on 1250 euri näiteks nii väike raha, et ei saagi üldse triksi majja tuua?
Ma isegi ei tea, miks ma siin sellise triksijutu maha pidasin, lihtsalt seoses reisiga meenus :D Ja huvitav, kas see 45€ trikoo on siis parem, kui kümne eurone? Eks siis näis…Endale olen ka reisiks asju skoorinud, näiteks trikoo (link), plätud (link) ja selline uhke kaabu (link).
Lõpetuseks küsiks, et kumma pakkumise teie võtaks? Korfu või Bulgaaria?